[{"text_idx": "#000002", "text": "11. ma\u0308rtsist kehtima hakkav sporditegevuse la\u0308biviimise juhend"}, {"text_idx": "#000004", "text": "Alates 11. ma\u0308rtsist kuni 11. aprillini 2021 (kaasa arvatud):"}, {"text_idx": "#000005", "text": "1) va\u0308litingimustes on lubatud treenimine, kui on tagatud, et tegevuses ei osale rohkem kui kaks inimest, sh juhendaja ning teiste isikutega hoitakse va\u0308hemalt kahemeetrist vahemaad. 2) sisetingimustes ei ole treenimine lubatud. 3) Ko\u0303ik, kellel on siseruumides lubatud treenida, peavad siseruumides kandma maski, v.a sporditegevuse ajal. Nimetatud kohustus ei laiene alla 12-aastastele lastele vo\u0303i juhul, kui maski kandmine ei ole tervislikel po\u0303hjustel, to\u0308o\u0308 vo\u0303i tegevuse iseloomu to\u0303ttu vo\u0303i muid olulisi po\u0303hjuseid arvestades vo\u0303imalik; 4) teenuse osutaja tagab desinfitseerimisvahendite olemasolu ja desinfitseerimisno\u0303uete ta\u0308itmise Terviseameti juhiste kohaselt."}, {"text_idx": "#000006", "text": "Alapunktides 1 ja 2 nimetatud tingimusi ei kohaldata spordialaliidu vo\u0303istlussu\u0308steemis toimuvale professionaalsele sporditegevusele, Eesti ta\u0308iskasvanute ja noorte koondiste liikmetele ja kandidaatidele ja vo\u0303istkondlike sportma\u0308ngude meistriliigade sportlastele."}, {"text_idx": "#000007", "text": "Korralduse nr 282 terviktekst on ka\u0308ttesaadav siit. Korralduse nr 111 terviktekst ja seletuskiri on ka\u0308ttesaadav siit."}, {"text_idx": "#000008", "text": "1) Va\u0308litingimustes on lubatud treening maksimaalselt kahe inimese vahel. a) sportlane ja treener; b) sportlane ja sportlane."}, {"text_idx": "#000009", "text": "Va\u0308litingimustes ei ole lubatud kokku kutsuda inimesi samale territooriumile, et la\u0308bi viia paaride kaupa grupitreeningut, st paarid peavad treenima iseseisvalt ilma juhendajata vo\u0303i u\u0308ks inimene koos juhendajaga. U\u0308hel territooriumil, nt jalgpallistaadionil on lubatud treenima rohkem kui kaks inimest, kuid inimesed vo\u0303i paarid peavad treeningut la\u0308bi viima so\u0303ltumata teistest treenijatest ning hoidma teiste inimestega kahemeetrist vahemaad. Juhendaja vo\u0303ib koostada treenitavatele treeningkava ning suunata nad iseseisvalt na\u0308iteks jalgpalliva\u0308ljakule vo\u0303i kergejo\u0303ustikustaadionile treenima, kuid selgitama eelnevalt treenijatele, millised on piirangud treenimise ajal."}, {"text_idx": "#000010", "text": "2) Va\u0308lispordiobjektile treenima minnes ega tulles ei ole lubatud kasutada riietusruume. 3) Uisuva\u0308ljakutel tuleb tagada, et inimeste arv uisuva\u0308ljakul on selline, mis vo\u0303imaldab hoida teineteisega kahemeetrist vahemaad. Va\u0308ljaku haldaja peab ja\u0308lgima, et va\u0308ljakul ei tekiks isetekkelisi gruppe ning probleemide tekkimisel va\u0308hendama uisuva\u0308ljakul olevate inimeste arvu."}]